བར་ལམ་ཞིག་ནས་བརྒྱུད་ལམ་ཁག་ཏུ་ཆོས་ལུགས་འདྲ་མིན་གྱི་བླ་མ་ལ་ཆགས་སྤྱོད་དང་འབྲེལ་བའི་ཞུ་གཏུག་བྱེད་མཁན་གྱི་གནས་ཚུལ་མང་པོ་་སླེབས་བཞིན་ཡོད་པ་དང་།ནང་བསྟན་ཆོས་ལུགས་ཀྱི་བླ་མ་ཁག་ཅིག་ལ་ཡང་རྙོག་གླེང་བྱུང་ཡོད་པ་རེད།ནུབ་ཕྱོགས་ཁག་ཏུ་ཡོད་པའི་ནང་བསྟན་ཆོས་ལུགས་ཀྱི་བླ་མ་ཞུ་གཏུག་བྱུང་མཁན་ཚོའི་འབྲེལ་ཡོད་ཀྱིས་གནས་ཚུལ་བརྗོད་པ་ལྟར་ན།དེ་ནི་ཆོས་ཚོགས་ནང་ཁུལ་བདག་དབང་རྙོག་གླེང་དང་འབྲེལ་ནས་སྐྱོན་འཛུགས་འདྲ་མིན་བྱེད་མཁན་ཡོད་པ་དང་།དེ་ཡང་བུད་མེད་མང་པོས་ཆགས་སྤྱོད་བཙན་གཡེམ་དང་འབྲེལ་ནས་སྐྱོན་བརྗོད་བྱེད་ཀྱི་ཡོད་སྐོར་འདུགདེ་བཞིན་ཁག་ཅིག་ནི་སྔོན་ལ་བླ་མ་དང་བུད་མེད་དགའ་རོགས་ཆགས་རྗེས།བཟའ་ཚང་མ་་བྱུང་ནས་བཙན་གཡེམ་བྱས་སོང་ཞེས་ཉེས་འཛུགས་བྱེད་མཁན།དེ་བཞིན་དཔལ་འབྱོར་ཁེ་ཕན་ཐོབ་ཆེད་ཉེས་འཛུགས་བྱེད་མཁན་སོགས་རྒྱུ་མཚན་འདྲ་མིན་ཡོད་སྐོར་འདུག།